坵塍路

坵塍路敆福州，本底是于山路，後首擴建于山路，墿兩邊厝乞拆去，1968年共五一廣場同時做好，名者墿「古田路」。西邊是南門兜，臺中經過五一路，東勢是六一路。共總長1732米。五一路以西其墿35米闊，以東22米闊。坵塍墿是福州城區連接鼓山、馬尾其主要墿路。之後這墿復做了野価回。1969年，做坵塍路其西段，由五一路遘八一七路古田路段，長890米，其中水泥混凝土路面786米，瀝青混凝土路面28米。1973年，福州市市政工程公司做者路其東段，做了板橋，8米懸，號滿洲橋。1977年7月21號，開始做蜀部分其路基，鋪片石層755米，3米水泥混凝土橋1隻，2米涵洞1隻，下水道主管666米，支管530米，直徑500毫米其灌溉管2條，1979年6月30號做好。
參考資料

分類:福州其墿